nahid-hub/BLUGE-bengali-wikipedia-section-title-prediction huggingface dataset:
প্রায় সব এশীয় ধর্মের দার্শনিক চরিত্র আছে এবং দার্শনিক চিন্তা এবং লেখার বৃহদাংশ এশীয় দার্শনিক ঐতিহ্য অন্তর্ভুক্ত করে। হিন্দু দর্শন ও বৌদ্ধ দর্শন ভারতীয় দর্শনের অন্তর্ভুক্ত। এখানে অবস্তুগত উপাদানের সাধনার কথা বলা হয়েছে, অন্য দিকে আরেকটি ভারতীয় দর্শন চার্ভাকা, বস্তুগত বিশ্বের উপভোগ প্রচার করে থাকে। হিন্দুধর্ম, বৌদ্ধ ধর্ম, জৈন ধর্ম এবং শিখধর্ম ভারত, দক্ষিণ এশিয়া থেকে উদ্ভূত। পূর্ব এশিয়ায় বিশেষ করে চীন ও জাপানে কনফুসীয় ধর্ম, তাওবাদ ও জেন বৌদ্ধ ধর্ম বিকাশ লাভ করে।

২০১২ সালের হিসাবে, হিন্দুধর্মের অনুসারী প্রায় ১.১ বিলিয়ন মানুষ। এই ধর্মবিশ্বাস এশিয়ার জনসংখ্যার প্রায় ২৫% প্রতিনিধিত্ব করে এবং এশিয়ার দ্বিতীয় বৃহত্তম ধর্ম। তবে, এটি বেশিরভাগই দক্ষিণ এশিয়ায় ঘনীভূত। ভারত ও নেপালের জনসংখ্যার ৮০% লোক এবং বাংলাদেশ, পাকিস্তান, ভুটান, শ্রীলঙ্কা ও বালি, ইন্দোনেশিয়ায় উল্লেখযোগ্য সংখ্যক মানুষ হিন্দু ধর্মাবলম্বী। এছাড়াও বার্মা, সিঙ্গাপুর ও মালয়েশিয়ার মতো দেশে অনেক বিদেশী ভারতীয় হিন্দু ধর্মাবলম্বী।

দক্ষিণ পূর্ব ও পূর্ব এশিয়ার মূল ভূখন্ডে বৌদ্ধ ধর্মাবলম্বীর প্রাধান্য রয়েছে। বৌদ্ধ ধর্মাবলম্বীরা সংখ্যাগরিষ্ঠ এমন দেশ গুলো হলোঃ কম্বোডিয়া (৯৬%), থাইল্যান্ড (৯৫%), মায়ানমার (৮০%-৮৯%), জাপান (৩৬%–৯৬%), ভূটান (৭৫%-৮৪%), শ্রীলঙ্কা (৭০%), লাওস (৬০%-৬৭%) এবং মঙ্গোলিয়া (৫৩%-৯৩%)। এছাড়াও বৃহৎ বৌদ্ধ জনগোষ্ঠী রয়েছে এমন দেশগুলো হলোঃ সিঙ্গাপুর (৩৩%-৫১%), তাইওয়ান (৩৫%–৯৩%), দক্ষিণ কোরিয়া (২৩%-৫০%), মালয়েশিয়া (১৯%-২১%), নেপাল (৯%-১১%), ভিয়েতনাম (১০%–৭৫%), চীন (২০%–৫০%), উত্তর কোরিয়া (১.৫%–১৪%), এবং ভারত ও বাংলাদেশে ছোট সম্প্রদায়।

অনেক চীনা সম্প্রদায়ের মধ্যে, মহায়ানা বৌদ্ধ ধর্ম সহজে তাওবাদের সাথে সমন্বয় সাধন হয়েছে। ফলে সঠিক ধর্মীয় পরিসংখ্যান বের করা কঠিন এবং তা কম বা বেশি হতে পারে। চীন, ভিয়েতনাম ও উত্তর কোরিয়ার কমিউনিস্ট-শাসিত দেশ আনুষ্ঠানিকভাবে নাস্তিক, তাই বৌদ্ধ এবং অন্যান্য ধর্মাবলম্বীদের সংখ্যা কম উল্লেখিত হতে পারে।

জৈন ধর্ম মূলত ভারত এবং বিদেশী ভারতীয় সম্প্রদায়ের মধ্যে যেমনঃ মার্কিন যুক্তরাষ্ট্র এবং মালয়েশিয়ায় দেখতে পাওয়া যায়। শিখধর্ম উত্তর ভারত এবং এশিয়া, বিশেষ করে দক্ষিণ পূর্ব এশিয়ার বিদেশি ভারতীয় সম্প্রদায়ের মধ্যে দেখতে পাওয়া যায়।
কনফুসীয় ধর্ম চীন, দক্ষিণ কোরিয়া, তাইওয়ান এবং বিদেশী চীনা জনসংখ্যার মধ্যে প্রধানত পাওয়া যায়। তাওবাদ প্রধানত চীন, তাইওয়ান, মালয়েশিয়া ও সিঙ্গাপুরের অধিবাসীদের মধ্যে পাওয়া যায়। তাওবাদ সহজে মহায়ানা বৌদ্ধ ধর্মের সাথে সমন্বয় সাধন হয়েছে। ফলে সঠিক ধর্মীয় পরিসংখ্যান বের করা কঠিন এবং তা কম বা বেশি হতে পারে।

সঠিক অনুচ্ছেদ শিরোনাম কোনটি?
titleA. ভারতীয় এবং প্রাচ্য এশীয় ধর্মসমূহ
titleB. ধ্রুপদি সভ্যতা
titleC. অর্থনীতি
titleD. জলবায়ু পরিবর্তন
উত্তর: titleA
অপরাজেয় দলের সদস্য থাকাকালীন অপূর্ব ক্রীড়াশৈলী উপস্থাপন করায় ১৯৪৯ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে। এ প্রসঙ্গে প্রকাশনা সংস্থাটি মন্তব্য করে যে, ১৯৪৮ সালে অন্য কোন অস্ট্রেলীয় তার ন্যায় ব্যক্তিগত সফলতা লাভ করতে পারেনি। এছাড়াও, ব্র্যাডম্যান স্বয়ং তাকে অস্ট্রেলিয়ার সর্বকালের সেরা বামহাতি বোলার হিসেবে আখ্যায়িত করেছিলেন। কার্যকর স্পিন ও পেস বোলিংয়ে তার অবদানের কথা স্বীকার করে দলীয় সঙ্গী নীল হার্ভে মন্তব্য করেন যে, ‘দলটি মূলতঃ ১৩ খেলোয়াড় সমৃদ্ধ। ব্র্যাডম্যান দুইজন ও বিল জনস্টন দুইজন খেলোয়াড় হিসেবে মাঠে নামতেন।’

সঠিক অনুচ্ছেদ শিরোনাম কোনটি?
titleA. সম্মাননা
titleB. ব্যক্তিগত জীবন
titleC. প্রারম্ভিক জীবন
titleD. খেলোয়াড়ী জীবন
উত্তর: titleA
জন স্নো তার প্রথম-শ্রেণীর ক্রিকেট ও টেস্ট খেলাগুলোয় ফাস্ট-মিডিয়াম সিম বোলার হিসেবে খেলতেন। কিন্তু, ১৯৬৫-৬৬ মৌসুমে অস্ট্রেলিয়া সফরে তাকে দলে অন্তর্ভূক্ত করা না হলে দক্ষিণ আফ্রিকায় ক্রিকেট খেলতে চলে যান। সেখানে তার বোলিং ভঙ্গীমার পরিবর্তন ঘটান। বুক বরাবর বোলিং করতেন। ফলশ্রুতিতে তার বেশ সীমাবদ্ধরূপ ধারন করে ও বলের গতিধারায় সক্ষমতা পান। তবে, কাউন্টি ও সফরকারী দলের বিপক্ষে প্রস্তুতিমূলক খেলায় সচরাচর ফাস্ট-মিডিয়াম বোলিং করতেন। কিন্তু টেস্ট খেলায় ফাস্ট বোলিংয়ে অগ্রসর হতেন। হোভের পেস উপযোগী উইকেটে তার প্রাণবন্ত খেলা লক্ষ্য করা যায়।

১৯৭০-৭১ মৌসুমে অস্ট্রেলিয়া সফরে ছয় টেস্টে অংশ নিয়ে ২২.৮৩ গড়ে ৩১ উইকেট পেলেও সফরের অন্য ছয়টি প্রথম-শ্রেণীর খেলায় ৭১.৫৭ গড়ে মাত্র ৭ উইকেট পেয়েছিলেন। টেস্টে তিনি চতুরতার সাথে বোলিং করতেন। ১৯৬০-এর দশকে চার্লি গ্রিফিথের ন্যায় কিছুটা খাঁটোমানের বোলিং করতেন। ফলে, কিছুটা লাফিয়ে ব্যাটসম্যানের শরীরে স্পর্শ করতো। এরফলে, তিনি বেশ কয়েকজন ব্যাটসম্যানের মাথায় আঘাতের কারণ হয়ে দাঁড়ান। ১৯৬৮ সালে হোভে সমারসেটের পক্ষে কাউন্টি ক্রিকেটে অংশগ্রহণকারী গ্রেগ চ্যাপেল এবং ১৯৭০-৭১ মৌসুমে সিডনি টেস্টে নিচেরসারির ব্যাটসম্যান গার্থ ম্যাকেঞ্জি ও টেরি জেনার তার লক্ষ্যবস্তুতে পরিণত হয়েছিলেন। ইয়ান চ্যাপেলের মতে, তিনি সর্বদাই নতুন সিরিজে বহুধরনের বোলিংয়ের কবলে পড়েছিলেন।

আক্রমণধর্মী ও খাঁটো প্রকৃতির বোলিং করে মাঠে বেশ কিছু ঘটনায় বিতর্কের সৃষ্টি করে গেছেন। ব্যাটসম্যানেরা তার বোলিং মোকাবেলায় বেশ অস্বস্তিতে ভুগতো। কেমনভাবে ও কিভাবে বোলিং করবেন তা ভেবেই ব্যাটসম্যানেরা বিব্রতবোধ করতো। তবে, সাসেক্স ও ইংল্যান্ডে তিনি বেশ নিয়মানুবর্তীতা মেনে চলতেন। কিন্তু, দর্শকদের কাছে সঠিকমানের ভীতিপ্রদ ফাস্ট বোলারের প্রতিমূর্তি হিসেবে রয়ে যান।

ট্রুম্যান ও স্ট্যাদাম বাদে নিয়মিতভাবে আর কোন নতুন বলের জুটি গড়তে পারেননি। ১৯৭১ থেকে ১৯৭৬ সাল পর্যন্ত উইলিস খেললেও আঘাত কিংবা দলে অন্তর্ভূক্তির বিষয়ের সমস্যা থাকায় তারা দুজন জুটি গড়তে পারেননি। ১৯৬৭ সালে এজবাস্টনে সফরকারী ভারতের বিপক্ষে খেলাকালীন পিঠের পেশীতে টান পড়ে। এক্স-রে পরীক্ষায় তাকে পূর্ণাঙ্গভাবে বিশ্রামের জন্য বলা হয়। এরফলে স্নোয়ের খেলায় ছন্দপতন দেখা দেয়। অধিকসংখ্যক ওভার বোলিং করতে পারতেন না ও আঘাত গুরুতর হলে মাঠে ফিল্ডিংয়েও এর প্রভাব পড়ে।

ফ্রেড ট্রুম্যান ও বব উইলিসের সাথে তিনিও ইংল্যান্ডের সর্বাপেক্ষা অবিস্মরণীয় ফাস্ট বোলারের মর্যাদা লাভ করেছেন। উভয়ের সাথেই খেলোয়াড়ী জীবনের শেষদিকে একত্রে টেস্ট ক্রিকেট খেলেছেন। ১৯৬৭-৬৮ মৌসুমে ওয়েস্ট ইন্ডিজ ও ১৯৭০-৭১ মৌসুমে অস্ট্রেলিয়ার বিপক্ষে স্মরণীয় বোলিং করে দলে বিজয়ে সবিশেষ অবদান রাখেন। ১৯৭৩ সালে অসামান্য অবদানের স্বীকৃতিস্বরূপ উইজডেন কর্তৃক বর্ষসেরা ক্রিকেটার হিসেবে নামাঙ্কিত হন।

সঠিক অনুচ্ছেদ শিরোনাম কোনটি?
titleA. অবসর
titleB. প্রারম্ভিক জীবন
titleC. খেলার ধরন
titleD. টেস্ট ক্রিকেট
উত্তর: titleC
ইয়র্কশায়ারের লিডসে জন্মগ্রহণকারী ব্যারি স্টিড খুবই পরিশ্রমী ফাস্ট-মিডিয়াম বামহাতি বোলার হিসেবে পরিচিতি পেয়েছিলেন। প্রায় দুই দশককাল কাউন্টি ক্রিকেটে রাজত্ব করেছেন তিনি। ১৯৫৯ সালে ইয়র্কশায়ারের পক্ষে প্রথম-শ্রেণীর ক্রিকেটে অভিষেক ঘটে তার।

১৯৫৯ সালে ভারত দল ইংল্যান্ড সফরে আসে। ব্রাডফোর্ডে অনুষ্ঠিত অভিষেক খেলায় সফরকারী ভারতীয় একাদশের বিপক্ষে ৭/৭৬ বোলিং পরিসংখ্যান গড়েছিলেন। এরপর ইয়র্কশায়ারের পক্ষে আরও একটি খেলায় অংশ নেন। তবে, ১৯৬০ ও ১৯৬১ সালে কম্বাইন্ড সার্ভিসেসের পক্ষে খেলেন। এরপর ১৯৬২ মৌসুমের শুরুতে এসেক্সের পক্ষে খেলার চেষ্টা চালালেও ব্যর্থ হন।

সঠিক অনুচ্ছেদ শিরোনাম কোনটি?
titleA. অবসর
titleB. কাউন্টি ক্রিকেট
titleC. দক্ষিণ আফ্রিকা গমন
titleD. নটিংহ্যামশায়ারে যোগদান
উত্তর: titleB
আর্মেনিয়ার প্রথম আত্মপ্রকাশ ঘটেছিল খ্রিস্টপূর্ব ৮০০ অব্দে, উরার্তু বা ভান রাজ্যের অংশ হিসেবে। রাজ্যটি ককেসাস অঞ্চল ও পূর্ব এশিয়া মাইনর এলাকাতে ৬০০ খ্রিস্টপূর্বাব্দ পর্যন্ত সমৃদ্ধি লাভ করেছিল। সেলেউসিদ সাম্রাজ্যের ধ্বংসের পর ১৯০ খ্রিস্টপূর্বাব্দে প্রথম আর্মেনীয় রাষ্ট্রটি প্রতিষ্ঠিত হয়। ৯৫ থেকে ৬৫ খ্রিস্টপূর্বাব্দ পর্যন্ত এই নবগঠিত রাষ্ট্রের চরম উৎকর্ষের সময়। এসময় আর্মেনিয়া সমগ্র ককেসাস অঞ্চল তো বটেই, এরও বাইরে বর্তমান পূর্ব তুরস্ক, সিরিয়া এবং লেবানন পর্যন্ত সীমানা বিস্তার করে। কিছু সময়ের জন্য আর্মেনিয়া ছিল রোমান পূর্বাঞ্চলের সবচেয়ে শক্তিশালী রাজ্য। ৬৪ খ্রিস্টপূর্বাব্দে এটি রোমান সাম্রাজ্যের অংশে পরিণত হয় এবং রাজনৈতিক, দার্শনিক ও ধর্মীয়ভাবে পশ্চিমা দৃষ্টিভঙ্গি অণুসরণ করা শুরু করে।

৩০১ খ্রিস্টাব্দে আর্মেনিয়া ইতিহাসের প্রথম রাষ্ট্র হিসেবে খ্রিস্টধর্মকে রাষ্ট্রধর্ম হিসেবে গ্রহণ করে এবং আর্মেনীয় গির্জাব্যবস্থার পত্তন করে। আজও আর্মেনীয় গির্জা রোমান ক্যাথলিক গির্জাব্যবস্থা এবং পূর্ব অর্থডক্স গির্জাব্যবস্থা অপেক্ষা স্বাধীন একটি গির্জাব্যবস্থা হিসেবে বিদ্যমান। পরবর্তীতে আর্মেনিয়ার রাজনৈতিক সংকটের সময় এই গির্জা আর্মেনিয়ার অদ্বিতীয় জাতীয় সত্তা সংরক্ষণে সাহায্য করে। আনুমানিক ১১০০ থেকে ১৩৫০ খ্রিস্টাব্দ পর্যন্ত আর্মেনীয় জাতীয়তাবাদের কেন্দ্র দেশের দক্ষিণদিকে সরে যায়। এসময় আর্মেনীয় সিলিসিয়া রাজ্য ইউরোপীয় ক্রুসেডার রাজ্যগুলির সাথে ঘনিষ্ঠ সম্পর্ক স্থাপন করে এবং দক্ষিণ-পূর্ব এশিয়া মাইনর এলাকাতে সমৃদ্ধি অর্জন করে, যদিও রাজ্যটি শেষ পর্যন্ত মুসলমানদের করায়ত্ত হয়।

৪র্থ থেকে ১৯শ শতক পর্যন্ত আর্মেনিয়া বিভিন্ন বড় শক্তির শাসনাধীনে আসে। এদের মধ্যে পারসিক, বাইজেন্টীয়, আরব, মোঙ্গল এবং তুর্কি জাতি উল্লেখযোগ্য। ১৯১৮ থেকে ১৯২০ সাল পর্যন্ত ক্ষুদ্র সময়ের জন্য এটি একটি স্বাধীন প্রজাতন্ত্র ছিল। ১৯২০ সালে স্থানীয় সাম্যবাদীরা ক্ষমতায় আসে এবং সোভিয়েত সেনাবাহিনী দেশটি দখল করে। ১৯২২ সালে আর্মেনিয়া আন্তঃককেশীয় সোভিয়েত সমাজতান্ত্রিক প্রজাতন্ত্রের অংশে পরিণত হয়। ১৯৩৬ সালে এটি আর্মেনীয় সোভিয়েত সমাজতান্ত্রিক প্রজাতন্ত্রে পরিণত হয়। ১৯৯১ সালের ২১শে সেপ্টেম্বর আর্মেনিয়া সোভিয়েত ইউনিয়ন থেকে স্বাধীনতা ঘোষণা করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. ভাষা
titleD. ভূগোল
উত্তর: titleA
সামন্তবাদের শেষ থেকে পুঁজিবাদ পশ্চিমা বিশ্বে আধিপত্য বিস্তার করেছে। ব্রিটেন থেকে, এটি ধীরে ধীরে ইউরোপ জুড়ে ছড়িয়ে পড়ে। ১৮ শতকের শেষে শিল্প বিপ্লব ইউরোপে বিশেষ করে যুক্তরাজ্যে, এবং ১৯ শতকে পশ্চিম ইউরোপে শিল্পায়ন শুরু হয়। অর্থনীতি প্রথম বিশ্বযুদ্ধের দ্বারা ক্ষতিগ্রস্ত হয় কিন্তু দ্বিতীয় বিশ্বযুদ্ধের শুরুতে তা পুনরুউদ্ধার হয়েছে এবং মার্কিন যুক্তরাষ্ট্রের ক্রমবর্ধমান অর্থনৈতিক শক্তি সঙ্গে প্রতিযোগিতা করার জন্য প্রস্তুত ছিলো। দ্বিতীয় বিশ্বযুদ্ধে, আবারও, ইউরোপের শিল্প অনেক ক্ষতিগ্রস্ত হয়।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. ধ্রুপদি সভ্যতা
titleC. প্রারম্ভিক মধ্যযুগ
titleD. প্রাক–১৯৪৫: শিল্পকৌশল বৃদ্ধি
উত্তর: titleD
দক্ষতা-ভিত্তিক স্বেচ্ছাসেবী কাজ ব্যক্তিবর্গের বিশেষ দক্ষতা আর মেধাকে সহায়ক করে ফলে এটি শক্তিশালী করে অলাভজনক স্থায়ী কাঠামোকে, বিকশিত হতে সাহায্য করে এবং সাফল্যের সাথে তাদের উদ্দেশ পূরণের লক্ষ্যে সামর্থ্য বজায় রাখে। এটি গতানুগতিক স্বেচ্ছাসেবী কাজের বিপরীত, যেখানে বিশেষ প্রশিক্ষণ জরুরি নয়। স্বাধীন বিভাগের দ্বারা গতানুগতিক স্বেচ্ছাসেবী কাজের গড় ঘণ্টার মূল্য ঠিক করা হয় প্রতি ঘণ্টায় ২৪.৬৯ ডলার। সময়ের বাজার মূল্য অনুসারে,দক্ষতা-ভিত্তিক স্বেচ্ছাসেবী কাজকে মূল্যায়ন করা হয় প্রতি ঘণ্টায় ৪০–৫০০ ডলার। 

সঠিক অনুচ্ছেদ শিরোনাম কোনটি?
titleA. গোষ্ঠীর স্বেচ্ছাসেবী কাজের সুবিধা
titleB. দক্ষতা-ভিত্তিক স্বেচ্ছাসেবী কাজ
titleC. সমালোচনা
titleD. পরিবেশগত স্বেচ্ছাসেবী কাজ
উত্তর: titleB
রাজা [[রাজা গণেশ|গণেশ]] প্রাথমিক জীবনে [[দিনাজপুর|দিনাজপুরের]] ভাতুরিয়া অঞ্চলের জমিদার ছিলেন। তিনি বাংলার এক আমীর বায়েজীদ শাহকে ইলিয়াস শাহী বংশের শেষ সুলতানকে হত্যা করে ক্ষমতা দখল করতে উৎসাহিত করেন। পরে বায়েজীদ শাহকে সরিয়ে তিনি নিজেই ক্ষমতা দখল করেন। গণেশ বাংলাদেশে সত্যপীর নামক এক নতুন পূজার উদ্ভাবন করেন। সত্যপীর একইসঙ্গে মুসলিম পীর ও হিন্দু দেবতার প্রতিভূ হিসেবে পরিচিত ছিলেন। গণেশের পূর্বে বাংলার হিন্দুগণ মুসলমান শাসকদের প্রভাবে ব্যাপক মাত্রায় ইসলাম ধর্ম গ্রহণ করছিলেন। এই ধর্মান্তর রোধ করার জন্য তিনি এই নতুন সত্যপীর প্রথার প্রচলন করেন।

রাজা গণেশ নিজ পুত্র জিতেন্দ্রদেবের পরিবর্তে মহেন্দ্রদেবকে পরবর্তী রাজা হিসেবে নিয়োগ করেন। এতে জিতেন্দ্রদেব অত্যন্ত বিক্ষুদ্ধ হয়ে ওঠেন। তিনি ইসলাম ধর্ম গ্রহণ করেন এবং মুসলিম আমীরদের সহায়তায়, [[জালালউদ্দিন মুহাম্মদ শাহ|জালালউদ্দীন মুহাম্মাদ শাহ]] নাম নিয়ে সিংহাসনে আরোহণ করেন। মুহাম্মাদ শাহ একজন বিখ্যাত বিজেতা ছিলেন। তিনি পার্শ্ববর্তী [[জাউনপুর]] রাজ্য আক্রমণ করেন। এবং তাদের কাছ থেকে বিহার প্রদেশটি ছিনিয়ে নেন। মুহাম্মাদ শাহের সময় [[অারাকান|আরাকান]] রাজ মেং তি মুন [[বার্মা|বার্মার]] হাত থেকে রক্ষার জন্য মুহাম্মাদ শাহের নিকট সাহায্য প্রার্থনা করেন এবং মুহাম্মাদ শাহ তাকে উদ্ধার করেন। এরপর থেকে আরাকান বাংলার একটি সামন্ত রাজ্যে পরিণত হয়।

মুহাম্মাদ শাহের মৃত্যুর পর তার পুত্র ও উত্তরাধিকারী [[শামসউদ্দিন আহমাদ শাহ|আহমাদ শাহ]] বাংলার সিংহাসনে বসেন। তার ব্যাপারে ঐতিহাসিকদের মতামত বিভ্রান্তিকর। ফেরেশতার মতে, তিনি তার মহান পিতার পদাঙ্ক অনুসরণ করেছিলেন এবং ন্যায়পরায়ণতার আদর্শ প্রাণপনে রক্ষা করেন। অপরপক্ষে [[গোলাম হোসেন সেলিম|গোলাম হোসেন]] বলেন, তিনি অত্যাচারী ও রক্তপিপাসু ছিলেন। তিনি বিনা কারণে রক্তপাত করতেন এবং অসহায় নারী-পুরুষদের ওপর পাশবিক নির্যাতন চালাতেন। যাই হোক তিনি জাউনপুরের কাছে পরাজিত হন। এবং বিহার প্রদেশটি হারিয়ে ফেলেন। সাদী খান ও নাসির খান নামক দুইজন ক্রীতদাস, যারা তার অমাত্য পদে অধিষ্ঠিত হয়েছিলেন তাকে হত্যা করেন এবং বাংলার সিংহাসন দখল করেন।

সঠিক অনুচ্ছেদ শিরোনাম কোনটি?
titleA. দ্বিতীয় সামরিক আইন এবং এরশাদ প্রশাসন
titleB. নন্দ সাম্রাজ্য
titleC. গণেশীয় রাজবংশ
titleD. শেখ মুজিব প্রশাসন
উত্তর: titleC
ঐতিহাসিক স্থান হওয়ায় জেলাটিতে বহুপ্রাচীন রাজা নির্মিত পথ রয়েছে। যদিও মুখ্য পথরুপে ধোদর আলি ব্যবহার করা হয়। পথটি শিবসাগর জেলা, গোলাঘাট জেলা, নাজিরা, বালিঘাট, শিমলুগুরি ও নামরুপকে সংযুক্ত করেছে। তাছাড়াও ৩৭নং জাতীয় সড়ক দ্বারা পথটি সংযুক্ত। ইতিহাস মতে আহোম সাম্রাজ্যের রাজত্ব কালে পাইক প্রথার প্রচলন ছিল। পাইকের দ্বায়িত্ব থেকে পরিত্রাণ পাওয়ার জন্য বহু অসাধু লোক ভকতের বেশে সত্রসমূহে বিনা পরিশ্রমে জীবিকা-নির্বাহ করিত। গদাধর সিংহ এই ভণ্ড ভকত বা ধোদরকে চিনাক্ত করেন ও এই পথ নির্মাণের কাজে নিয়োগ করেন। ফলে গোলাঘাট জেলার কমারবন্ধা থেকে ডিব্রুগড় জেলার জয়পুর পর্যন্ত বিস্তৃত এই পথটির নাম ধোদর আলি নামে নামকরণ করা হয় । আরেকটি ঐতিহাসিক পথ নাহর আলি যা সোণারি নগরে সংযুক্ত হয়েছে। 
সঠিক অনুচ্ছেদ শিরোনাম কোনটি?
titleA. স্থলপথ
titleB. রেলপথ
titleC. চড়াইদেও নামের ব্যুৎপত্তি
titleD. বায়ুপথ
উত্তর: titleA
প্রিমিয়ার লীগে ২০টি দল থাকে। এক মৌসুমে (আগস্ট থেকে মে পর্যন্ত একটি মৌসুম) প্রতিটি দল অন্য দলগুলোর সাথে দু’বার খেলায় মিলিত হয়, একবার নিজস্ব মাঠে অন্যবার বিপক্ষ দলের মাঠে। একটি দল এক মৌসুমে সবমিলিয়ে ৩৮টি খেলা খেলে, একটি মৌসুমে সর্বমোট ৩৮০টি খেলা অনুষ্ঠিত হয়। প্রতিটি জয়ের জন্য বিজয়ী দল ৩ পয়েন্ট পায়, ড্রয়ের জন্য উভয় দল ১ পয়েন্ট করে পায়। হারের জন্য কোন পয়েন্ট দেয়া হয় না। দলগুলোকে উচ্চক্রমে সাজানো হয় প্রথমে মোট পয়েন্ট, তারপর গোল ব্যবধান ও তারপর পক্ষে করা গোলের সংখ্যার উপর। মৌসুম শেষে সর্বোচ্চ পয়েন্টধারী দলকে শিরোপা প্রদান করা হয়। যদি পয়েন্ট সমান হয় তাহলে গোল ব্যবধান ও গোল সংখ্যার উপর নির্ভর করে বিজয়ী নির্ধারণ করা হয়। যদি তাও সমান হয় তাহলে দু’দলকেই বিজয়ী ঘোষণা করা হয়। যদি এভাবে শিরোপাধারী দল, রেলিগেশনের আওতায় পড়া দল অথবা অন্য প্রতিযোগিতায় অংশগ্রহণের যোগ্যতা নির্ধারণ করা না যায় তাহলে নিরপেক্ষ মাঠে দলগুলোর খেলা আয়োজন করা হয় (এ পর্যন্ত ঘটে নি)। সর্বনিম্নে থাকা তিনটি দলকে ফুটবল লীগ চ্যাম্পিয়নশিপএ নামিয়ে দেয়া হয়। ফুটবল লীগ চ্যাম্পিয়নশিপের শীর্ষস্থানীয় দু’টি দলকে প্রিমিয়ারশিপে খেলার জন্য উন্নীত করা হয়। তিন থেকে ষষ্ঠ স্থানের চ্যাম্পিয়নশিপের তিনটি দলের মধ্যে খেলার মধ্য থেকে আরও একটি দলকে প্রিমিয়ারশিপে উন্নীত করা হয়।

সঠিক অনুচ্ছেদ শিরোনাম কোনটি?
titleA. অর্থায়ন
titleB. ট্রান্সফার রেকর্ড
titleC. প্রতিযোগিতা
titleD. প্রিমিয়ার লীগের বিজয়ী
উত্তর: titleC
অ্যালফ্রেড হিচকক ১৯৪০ সালে পুরো পরিবার নিয়ে হলিউডে যান। শুরু হয় তার হলিউডে চলচ্চিত্র জীবন । ডেভিডও সেলযনিকের প্রযোজনায় চলচ্চিত্র “রেবেকা”। চলচ্চিত্রটি মুক্তি পায় ১৯৪০ সালে। রেবেকা তখন অস্কারের আসরে বছরের শ্রেষ্ঠ চলচ্চিত্র হিসেবে পুরস্কার লাভ করে। ১৯৪২ সালে “সাবতিউর” মুক্তির পায়। এরপর হলিউডে মুক্তি পায় একের পর এক ক্ল্যাসিক সব চলচ্চিত্র। এদের মধ্যে অন্যতম হচ্ছে, লাইফবোট (১৯৪৪), স্পেলবাউন্ড (১৯৪৫), নটোরিয়াস (১৯৪৬), রোপ (১৯৪৮), স্ট্রেন্জারস অন এ ট্রেইন (১৯৫১), ডায়াল এম ফর মার্ডার (১৯৫৪), ঐ একই বছর মুক্তি পায় আরেকটি বিখ্যাত চলচ্চিত্র রিয়ার উইন্ডো।

১৯৫৮ আর ১৯৫৯ সালে মুক্তি পায় দুইটি চলচ্চিত্র যথাক্রমে ভার্টিগো আর নর্থ বাই নর্থওয়েষ্ট। এরপর আসে সেই বিখ্যাত ১৯৬০ সাল। হিচককের ফিল্মোগ্রাফি ক্যারিয়ারের সবচেয়ে গুরুত্বপূর্ণ সময়। এসময় মুক্তি পাওয়া “সাইকো (১৯৬০)” চলচ্চিত্রটির ব্যবসায়িক সাফল্য আর দর্শকপ্রিয়তা ছিলো চলচ্চিত্র ইতিহাসের অন্যতম মাইলফলক। অতি সম্প্রতি হিচককের সাইকোর সিনেমা নির্মাণের ভিতরের কাহিনী নিয়ে নির্মিত হয়েছে ব্রিটিশ চলচ্চিত্র “হিচকক”, যেখানে অ্যান্থনি হপকিন্স অভিনয় করেছেন হিচককের চরিত্রে।

সাইকোর পর ১৯৬৩ সালে মুক্তি পায় আরেক সাড়াজাগানো চলচ্চিত্র দ্যা বার্ডস। “ফ্যামিলি প্লট (১৯৭৬)” ছিলো তার পরিচালিত সর্বশেষ চলচ্চিত্র। হিচককের ফিল্মোগ্রাফিতে আরেকটি উজ্জ্বলতম অধ্যায় হয়ে আছে ১৯৫৫ সালে প্রচারিত অ্যালফ্রেড হিচকক প্রেজেন্টস। এটি ছিলো একটি টিভি শো, যার প্রতিটি পর্বের ব্যাপ্তিকাল ছিলো ২৫ মিনিট। ১৯৫৫ সাল থেকে শুরু হওয়া এই সিরিজটি চলে ১৯৬১ সাল পর্যন্ত।

১৯৭৯ সালের ৭ মার্চ অ্যালফ্রেড হিচকক আমেরিকান ফিল্ম ইন্সটিটিউট লাইফ এচিভমেন্ট অ্যাওয়ার্ড পান । অনুষ্ঠানে তিনি একটা কথাই বলেন আর তা হচ্ছে চারজন মানুষের কথা । তারা হচ্ছেন এডিটর , লেখক ,তার মেয়ে প্যাট এবং তার স্ত্রী আলমা রিভিলি । যাদের স্নেহ , ভালোবাসা ও উৎসাহ ছাড়া তিনি এতদূর আসতে পারতেননা ।

“এন্টারটেইনমেন্ট উইকলি” ম্যাগাজিনে বিশ্বের সেরা একশত চলচ্চিত্রের মধ্যে তার চলচ্চিত্র “সাইকো”, “ভারটিগো”, “নর্থ বাই নর্থওয়েস্ট”, “নটোরিয়াস” স্থান পায় । এছাড়া ব্রিটেনের বিখ্যাত এম্পায়ার ম্যাগাজিনের “গ্রেটেস্ট ডিরেক্টরস এভার” তালিকায় দ্বিতীয় স্থান অর্জন করেন হিচকক। আমেরিকান ফিল্ম ইনস্টিটিউটের হান্ড্রেড মোস্ট হার্ট পাউন্ডিং মুভিজ তালিকায় ৯ টি সিনেমাই হিচককের। যার মধ্যে প্রথমস্থানটি অর্জন করেছে “সাইকো “।

তিনি গোল্ডেন গ্লোব , সিনেমা জাম্পো অ্যাওয়ার্ড , লরিয়াল অ্যাওয়ার্ড , ডিরেক্টরস গিল্ড অফ আমেরিকা অ্যাওয়ার্ড ,আমেরিকান ফিল্ম ইন্সটিটিউট অ্যাওয়ার্ড , একাডেমী অ্যাওয়ার্ড এর সম্মাননা সহ অসংখ্য পুরস্কার পেয়েছেন ।

সঠিক অনুচ্ছেদ শিরোনাম কোনটি?
titleA. মৃত্যু
titleB. হলিউড
titleC. আন্তঃ-যুদ্ধে ব্রিটিশ কর্মজীবন
titleD. জীবনী
উত্তর: titleB
শবনম পারভীন তার পিতামাতার ইচ্ছার বিরুদ্ধে "কুমার খলির চর" নামে একটি খেলার মঞ্চে অভিনয়ের মাধ্যমে ১৯৮২ সালে অভিনয় পেশা শুরু করেন। পরে তিনি টেলিভিশন এবং রেডিও নাটকে কাজ করেন। পারভীন ১৯৮২ সালে প্রচারিত একটি টিভি মিউজিক ‘"দুটি গান-এর একটি সুরে’" অভিনয় করেন। যার প্রযোজক ছিলেন আলাউদ্দিন আহমেদ। ১৯৮৫ সালে কে এম আইয়ুব পরিচালিত "আগুণ পনি" চলচ্চিত্রে তার অভিষেক ঘটে।

সঠিক অনুচ্ছেদ শিরোনাম কোনটি?
titleA. একজন প্রযোজক হিসাবে
titleB. টিভি প্রোগ্রাম ও প্রদর্শনী
titleC. কর্মজীবন
titleD. ব্যক্তিগত ও পারিবারিক জীবন
উত্তর: titleC
জমিদার স্যার নারায়ণ মুখোপাধ্যায় (বিজয় কৃষ্ণা) ও তার স্ত্রী কৌশল্যা (স্মিতা জ্যাকার) শোনেন, তাদের ছোটো ছেলে দেবদাস (শাহরুখ খান) ইংল্যান্ডে লেখাপড়া শেষ করে দশ বছর পর বাংলার তালসোনাপুরে তাদের গ্রামের বাড়িতে ফিরে আসছে। কৌশল্যা ছেলের প্রত্যাবর্তনের খবরটি প্রতিবেশীনী সুমিত্রাকে দিলে, সুমিত্রাও দেবদাসের মায়ের মতোই খুশি হয়ে ওঠেন। কৌশল্যাকে তার মেয়ে পারোর সঙ্গে দেবদাসের ছেলেবেলাকার বন্ধুত্বের কথা বলতে গিয়ে তার চোখে জল এসে যায়। দেবদাসের স্মরণে পারো একটি প্রদীপ জ্বালিয়ে রাখে, প্রদীপটি সে কখনও নিভতে দেয় না।

দেবদাস গ্রামে ফিরে প্রথমে নিজের বাড়িতে না এসে যায় ছেলেবেলার প্রণয়িনী পারোর বাড়ি। এতে কৌশল্যা মনঃক্ষুণ্ণ হন। এরপর সুমিত্রা দেবদাসের সঙ্গে পারোর বিয়ের প্রস্তাব দিলে দেবদাসের পরিবার তাদের বংশমর্যাদা ও আভিজাত্যের কথা ভেবে সে প্রস্তাব খারিজ করে দেয়। এতে ক্ষুব্ধ হয়ে সুমিত্রা প্রতিজ্ঞা করে দেবদাসের থেকেও ভাল পরিবারে তিনি পারোর বিয়ে দেবেন। অতঃপর জমিদার ভুবন চৌধুরীর সঙ্গে পারোর বিয়ে হয়। ভুবন চৌধুরী ছিলেন বিপত্নীক ও তিন সন্তানের পিতা। দেবদাসের আশাভঙ্গ হওয়ায় সে কলকাতায় গিয়ে বন্ধু চুন্নিবাবুর (জ্যাকি শ্রফ) সঙ্গে পতিতালয়ে যাতায়াত শুরু করে। এই পতিতালয়ে চন্দ্রমুখী (মাধুরী দীক্ষিত) নামে এক বাইজির সঙ্গে তার পরিচয় ঘটে।

এদিকে পারো শ্বশুরবাড়ির সকলকে, এমনকি মৃতা সতীনের ছেলেমেয়েদেরও আপন করে নেয়। সুগৃহিণীর মতো বাড়ির সব দায়দায়িত্ব নিজের কাঁধে তুলে নেয়। দেবদাস মদ খেতে শুরু করে। এদিকে দেবদাসের পিতৃবিয়োগ ঘটে। পারো দেবদাসকে দেখার বাসনায় দেবদাসের বাবার শ্রাদ্ধে উপস্থিত হয়। কিন্তু সেখানেও দেবদাস মদ্যপান করে অসভ্যতা করে। এরপর প্রচুর মদ্যপান করে অসুস্থ হয়ে পড়লে দেবদাস নিজের বাড়িতে থাকতে শুরু করে। কিন্তু দেবদাসের ভ্রাতৃবধূ তার বিরুদ্ধে চুরির গুরুতর অভিযোগ এনে তাকে ঘরছাড়া করে।

দেবদাসের মাদকাসক্তির কথা পারোর কানে যায়। সে দুর্গাপূজার জন্য বেশ্যাদ্বারমৃত্তিকা সংগ্রহের অছিলায় চন্দ্রমুখীর "কোঠা"য় গিয়ে হাজির হয়। চন্দ্রমুখীর সঙ্গে তার বাদানুবাদ হয়। পরে সে অনুভব করে, চন্দ্রমুখীও দেবদাসকে তার মতোই ভালবাসে। তখন পারো বাড়ির দুর্গাপূজায় নিমন্ত্রণ করে চন্দ্রমুখীকে। চন্দ্রমুখী পুজো দেখতে এলে, ভুবন চৌধুরীর জামাই চন্দ্রমুখীর পরিচয় সকলের সামনে ফাঁস করে দেয়। এতে দেবদাসের সঙ্গে পারোর সম্পর্কের কথাও জানাজানি হয়ে যায়। ভুবন পারোকে বাড়ির বাইরে যেতে নিষেধ করেন।

এদিকে দেবদাসের অসুস্থতা মারাত্মক আকার নিলে, সে হাওয়া বদলে যায়। পথে চুনিবাবুর সঙ্গে ট্রেনে দেখা হয়ে গেলে, দুই বন্ধু প্রচুর মদ্যপান করে। দেবদাসের শরীর আরো খারাপ হয়। মৃত্যু আসন্ন জেনে সে পারোর শ্বশুরবাড়ির সামনে এসে উপস্থিত হয়। পারো বাড়ির বাইরে বেরিয়ে আসতে চায়। কিন্তু তার আগেই বাড়ির দরজা বন্ধ করে দেওয়া হয়। বাড়ির বাইরে দেবদাসের মৃত্যু ঘটে।

সঠিক অনুচ্ছেদ শিরোনাম কোনটি?
titleA. সঙ্গীত
titleB. আইফা পুরস্কার
titleC. এমটিভি এশিয়া পুরস্কার
titleD. কাহিনী সংক্ষেপ
উত্তর: titleD
১৯১৯ সালে সেনাবাহিনীতে ডেনেট কর্মকর্তা হিসেবে কাজ করতে থাকলে পার্কার দলের প্রধান বোলার হিসেবে নিজ কাঁধে দায়িত্ব তুলে নেন। পূর্ববর্তী যে-কোন মৌসুমের তুলনায় অধিকসংখ্যক উইকেট লাভ করেন। তবে শুষ্ক আবহাওয়ায় উইকেট লাভের জন্য তখনও তাকে বেশ রান খরচ করতে হয়েছিল। কিন্তু, ১৯২০ সাল থেকে ইংল্যান্ডের অন্যতম সেরা বামহাতি স্পিন বোলারের মর্যাদা লাভে সক্ষমতা দেখাতে থাকেন। কিছুটা দ্রুতগতিসম্পন্ন হওয়ায় এ বল মোকাবেলায় ব্যাটসম্যানদেরকে বেগ পেতে হয়েছিল। বৃষ্টি আক্রান্ত কিংবা বোলিং সহায়ক পিচে তাকে মোকাবেলা করা বেশ দুষ্কর হয়ে দাঁড়ায়। তার বলগুলো লেগের বাইরে থেকে অফ স্ট্যাম্পের দিকে বাঁক খেতো। এমনকি ব্যাটিংনির্ভর দলগুলোও তার বাঁধার মুখোমুখি হয়। ১৯২০ সালে ১২৫, ১৯২১ সালে ১৬৭, ১৯২২ সালে ২০৬, ১৯২৪ সালে ২০৪ উইকেট লাভের পাশাপাশি ১৯২৫ সালে ২২২ উইকেট নিয়ে প্রথম-শ্রেণীর ক্রিকেটের গড়ের দিক দিয়ে শীর্ষস্থানে আরোহণ করেন।

তার এই সক্ষমতার কেন্দ্রবিন্দুতে বিপুলসংখ্যক ওভার বোলিং করা ছিল। ১৯২৭ সালে এক প্রান্ত থেকে গ্লুচেস্টারশায়ারের ওভারগুলোর ৮৫ শতাংশ একাকী করেছেন।

১৯২২ সালে ইয়র্কশায়ারের বিপক্ষে ৯/৩৯ ও ১৯২১ সালে সমারসেটের বিপক্ষে নিজস্ব সেরা ১০/৭৯ বোলিং পরিসংখ্যান গড়েছিলেন। ১৯২৪ সালে নিজ দল গ্লুচেস্টারশায়ার ৩১ রানে অল-আউট হলেও ব্রিস্টলে মিডলসেক্সের বিপক্ষে উভয় ইনিংসে হ্যাট্রিক করার কৃতিত্ব প্রদর্শন করেন চার্লি পার্কার। ১৯২৫ সালে এসেক্সের বিপক্ষে খেলায় ১৭/৫৬ পান। ১৯৩০ সালে মিডলসেক্সের বিপক্ষে খেলায় ১৬/১০৯ লাভ করেন। ঐ বছরই সফরকারী অস্ট্রেলিয়া একাদশের বিপক্ষে স্মরণীয় টাই খেলায় ৭/৫৪ পেয়েছিলেন।

১৯২৯ থেকে ১৯৩১ সময়কালে টম গডার্ডের সাথে কাউন্টি ক্রিকেটে সর্বাপেক্ষা কার্যকর বোলিং জুটি গড়েন। পাশাপাশি ওয়ালি হ্যামন্ডের কাছাকাছি এলাকায় ফিল্ডিং ব্যাপকভাবে সহায়তা করেছিল। প্রথম-শ্রেণীর ক্রিকেটে পাঁচ বলে পাঁচ উইকেট নেয়ার অনবদ্য কীর্তিগাঁথায় নিজেকে প্রায় শামিল করতে যাচ্ছিলেন। ১৯২২ সালে ব্রিস্টলে তহবিল গঠনের খেলায় গ্লুচেস্টারশায়ার বনাম ইয়র্কশায়ারের মধ্যকার খেলাটিতে ধারাবাহিকভাবে পাঁচবার স্ট্যাম্প ভেঙ্গে ফেলেন। কিন্তু, দ্বিতীয় বলটিকে আম্পায়ার নো-বল হিসেবে ঘোষণা করেছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. বহিঃসংযোগ
titleC. কাউন্টি ক্রিকেটে অংশগ্রহণ
titleD. টেস্ট ক্রিকেট
উত্তর: titleC
২০১৩ সালের ৩১ আগস্ট কি-সাঙ্গ লোনে সান্ডারল্যান্ডে যোগ দেয়। ১৭ ডিসেম্বরে লিগকাপ কোয়ার্টার ফাইনালে সান্ডারল্যান্ডের হয়ে নিজের ১ম গোল দেয়, ঐ ম্যাচে শক্তিশালী চেলসিকে ২-১ গোলে হারায় সান্ডারল্যান্ড। ২০১৪ সালের ১০ এপ্রিল সান্ডারল্যান্ডের হয়ে নিজের শেষ ম্যাচ খেলেন। ২০১৩-১৪ মৌসুমে সান্ডারল্যান্ড পুরোটা সময়ে লিগের রেলিগেসন পজিশনে থাকলেও ১৪ তম হয়ে অবনমনের থেকে বেচে যায়।

সঠিক অনুচ্ছেদ শিরোনাম কোনটি?
titleA. এফসি সিউল
titleB. সোয়ানসি সিটিতে ফেরা
titleC. তথ্যসূত্র
titleD. সান্ডারল্যান্ড
উত্তর: titleD
তার প্রাতিষ্ঠানিক স্কুল জীবন কেটেছে বিভিন্ন শহরে। স্কুল জীবনের সূচনা হয়েছিল মাগুরায়। তিনি কুষ্টিয়া গভর্নমেন্ট গার্লস স্কুল, কুষ্টিয়ার মীর মোশাররফ হোসেন বালিকা বিদ্যালয় এবং মেহেরপুর গভর্নমেন্ট গার্লস স্কুলে অধ্যয়ন করেন। কুষ্টিয়ার মীর মোশাররফ হোসেন বালিকা বিদ্যালয় থেকে এসএসসি এবং ১৯৭৪ সালে কুষ্টিয়া গার্লস কলেজ থেকে এইচএসসি পাশ করেন এবং কুষ্টিয়া সরকারী কলেজের বাংলা বিভাগ থেকে রাজশাহী বিশ্ববিদ্যালয়ের অধীনে ১৯৭৬-৭৯ সালে অনার্স পাঠ করেন। 
গানের শিক্ষাজীবনেরও হাতখড়ি মাগুরা জেলায়। মাগুরায় তার গানে হাতেখড়ি দিয়েছিলেন ওস্তাদ কমল চক্রবর্তী। পরবর্তীতে তিনি কুষ্টিয়ার তখনকার গানের ওস্তাদ রবীন্দ্রনাথ রায়, মোতালেব বিশ্বাস এবং ওসমান গণি'র কাছে ক্ল্যাসিক্যাল শেখেন। প্রায় ছয়-সাত বছর তানপুরার সঙ্গে ক্ল্যাসিক্যাল চর্চা করবার পর তিনি নজরুল সঙ্গীত শিখতে শুরু করেন। তার নজরুল সঙ্গীতের প্রথম গুরু হচ্ছেন কুষ্টিয়ার ওস্তাদ আবদুল কাদের। এরপর তিনি মেহেরপুরে মীর মোজাফফর আলী'র কাছেও নজরুল সঙ্গীত শেখেন। স্বরলিপি দিয়ে নজরুলের গান হারমোনিয়ামে ও কন্ঠে তোলার কাজটি তিনি ওস্তাদ মীর মোজাফফর আলী'র কাছেই প্রথম শেখেন। ১৯৬৮ সালে তিনি রাজশাহী বেতারের তালিকাভুক্ত নজরুল সঙ্গীত শিল্পী নির্বাচিত হন। বাংলাদেশের স্বাধীনতার পরে লালন সাঁইজির গানের সঙ্গে ফরিদার যোগাযোগ। তখন তিনি কুষ্টিয়াতে থাকতেন। সেখানে তাদের পারিবারিক বন্ধু ছিলেন গুরু মোকছেদ আলী সাঁই। ১৯৭৩ সালে ফরিদা তার কাছেই 'সত্য বল সুপথে চল' গান শিক্ষার মাধ্যমে লালন সাঁইজির গানের তালিম নেন। পরে মোকছেদ আলী সাঁইয়ের মৃত্যুর পর খোদা বক্স সাঁই, ব্রজেন দাস, বেহাল সাঁই, ইয়াছিন সাঁই ও করিম সাঁইয়ের কাছে লালন সঙ্গীতের শিক্ষা গ্রহণ করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. জন্ম ও পারিবারিক জীবন
titleC. অর্জন
titleD. সংগীত জীবন
উত্তর: titleA